પછી તો દસેક દિવસ કોલેજ ના ગઈ પરીક્ષા ટાઈમે ગઈ થોડો સમય પણ આ બનાવ બન્યા બાદ એ અંદરથી મક્કમ થઇ ગયેલી.મનોમન એણે આભાર માનેલો કે એ સંબંધોમાં એટલી આગળ નહોતી વધી કે પસ્તાવું પડે.કોલેજમાં એને નિશા એક બે વાર મળેલી પણ એવી નજર કરેલી કે પેલી તો પોબારા જ ગણી ગયેલી. નિશાને એ બારમાં ધોરણથી જ ઓળખતી હતી.દેખાવે બહું સુંદર નહોતી પણ હોંશિયાર તો હતી જ. સમીર જે સોસાયટીમાં રહેતો એજ સોસાયટીમાં એ રહેતી.આમ તો ભોળી અને પારેવા જેવી લાગતી નિશા આટલી બિન્દાસ હશે એની કલ્પના પણ સુરભીએ નહોતી કરી.શાંત પાણી તો ઊંડા જ હોય ને એવું તે વિચારતી!!